|  |  |  |
| --- | --- | --- |
| Prvi.jpg | | 22. I 2016. Број/No. **2/16** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2016.** |

**Просјечна нето плата у децембру 834 КМ**

**Највиша просјечна нето плата у подручју *Финансијске дјелатности и дјелатности осигурања* 1 259 КМ, а најнижа у подручју *Административне и помоћне услужне дјелатности* 521 КМ**

Просјечна мјесечна нето платазапослених у Републици Српској,исплаћена у децембру 2015. године износила је834 КМ, а просјечна мјесечна бруто плата 1 344 КМ.

У односу на децембар 2014. године, просјечна нето плата исплаћена у децембру 2015. године реално је била већа за 1,4%, док је у односу на новембар 2015. године, такође, реално већа за 1,4%.

Просјечна нето платаисплаћена у 2015. години износила је831 КМ, а просјечна бруто плата 1 340 КМ. У односу на 2014. годину, просјечна нето плата исплаћена у 2015. години била је већа номинално за 0,7%, а реално за 2,2%.

До повећања просјечне нето плате у децембру 2015. године у односу на новембар 2015. дошло је због већег броја прековремених часова рада и часова рада на државни празник остварених у подручјима дјелатности Информације и комуникације и Производња и снабдијевање електричном енергијом, гасом, паром и климатизација, а која запошљавају значајан број радника.

Посматрано по подручјима, у децембру 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 259 КМ. Са друге стране, најнижа просјечна нето плата у децембру 2015. исплаћена је у подручју *Административне и помоћне услужне дјелатности* 521 КМ.

У децембру 2015. године, у односу на новембар 2015, номинални раст нето плате забиљежен је у подручјима *Пословање некретнинама* 7,6%, *Информације и комуникације* 4,9% и *Дјелатности пружања смјештаја, припреме и послуживања хране, хотелијерство и угоститељство* 4,2%.

Смањење плате, у номиналном износу, забиљежено је у подручјима *Трговина на велико и на мало, поправка моторних возила и мотоцикала* 1,1%, *Финансијске дјелатности и дјелатности осигурања* 0,5% и *Пољопривреда, шумарство и риболов* 0,2%.

км



Графикон 1. Просјечнe нето платe запослених по мјесецима

**Мјесечна инфлација у децембру 2015. године -0,2%**

**Годишња инфлација (XII 2015/XII 2014) -1,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2015. године у односу на претходни мјесец, у просјеку, ниже су за 0,2%, док су на годишњем нивоу, у просјеку ниже за 1,6%.

Од 12 главних одјељака производа и услуга, више цијене забиљежене су у два, ниже цијене у четири, док су цијене у шест одјељака, у просјеку, остале непромијењене.

Највећи раст у децембру 2015. године, забиљежен је уодјељку *Храна и безалкохолна пића* (0,4%) и то у групи свјеже поврће (8,1%) усљед виших сезонских цијена, те у групи шећер, џем, мед и др. производи (1,0%), усљед виших набавних цијена шећера. Нешто мање повећање забиљежено је код цијена свјеже рибе (0,5%), те у групи млијеко и млијечни производи (0,6%). Због различитих цијена добављача, мање повећање забиљежено је и у одјељку *Здравство* (0,1%) у групи фармацеутски производи.

У одјељцима *Алкохолна пића и дуван, Становање, Комуникације, Рекреација и култура, Образовање* и *Ресторани и хотели* цијене су, у просјеку, остале непромијењене.

Највећи пад цијена у децембру 2015. године забиљежен је у одјељку *Одјећа и обућа* (3,1%), усљед великог броја сезонских и новогодишњих попуста и других врста снижења, затим у одјељку *Превоз* (1,1%), највише због нижих набавних цијена горива. Ниже цијене забиљежене су још и у одјељку *Намјештај и покућство* (0,5%) због већег броја новогодишњих попуста на различитим апаратима и другој опреми за домаћинство, те у одјељку *Остала добра и услуге* (0,1%), усљед нижих (акцијских) цијена у групи производи за одржавање личне хигијене.

**Календарски прилагођена индустријска производња (I-XII 2015/I-XII 2014.) већа 2,7%**

**Број запослених у индустрији (I-XII 2015/I-XII 2014.) већи 1,3%**

**Календарски прилагођена индустријска производња** у периоду јануар - децембар 2015. године у поређењу са истим периодом 2014. године била је већа за 2,7%. У подручју *Вађења руда и камена* остварен јераст од 10,2% и у *Прерађивачкој индустрији* раст од 2,7%, док је у *Производњи и снабдијевању електричном енергијом, гасом, паром и климатизацији* забиљежен пад од 1,0%.

Посматрано према главним индустријским групама по основу економске намјене производа, у периоду јануар-децембар 2015. године у поређењу са истим периодом 2014. производња нетрајних производа за широку потрошњу била је већа за 7,4%, интермедијарних производа за 4,4%, трајних производа за широку потрошњу за 2,4% и енергије за 1,0%, док је производња капиталних производа била мања за 5,6%.

**Број запослених у индустрији** у децембру 2015. године у односу на просјечан мјесечни број запослених у 2014. години био је већи за 1,3%, у односу на исти мјесец прошле године био је већи за 0,5%, док је у односу на новембар 2015. године мањи за 0,5%. Број запослених у индустрији у периоду јануар - децембар 2015. године, у односу на исти период прошле године, био је већи за 1,3%. У истом периоду у подручју *Производња и снабдијевање електричном енергијом, гасом, паром и климатизација* остварен је раст од 2,3%, у подручју *Вађење руда и камена* раст од 1,7% и у подручју *Прерађивачка индустрија* раст од 1,0%.

Графикон 2. Индекси индустријске производње, децембар 2011 – децембар 2015. (∅2010=100)

**Покривеност увоза извозом (у периоду I-XII 2015.) 58,5%**

У децембру 2015. године остварен је извоз у вриједности од 146 милиона КМ и увоз у вриједности од 288 милиона КМ.

У оквиру укупно остварене робне размјене Републике Српске са иностранством у децембру ове године, проценат покривености увоза извозом износио је 50,7%. Проценат покривености увоза извозом за период јануар - децембар 2015. годину износио је 58,5%.

У периоду јануар - децембар 2015. године остварен је извоз у вриједности од двије милијарде 513 милиона КМ, што је за 6,6% мање у односу на исти период претходне године. Увоз је, у истом периоду, износио четири милијарде 296 милиона КМ, што је за 13,1% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - децембар 2015. године, највише се извозило у Италију и то у вриједности од 451 милион КМ, односно 18,0%, те у Србију 327 милиона КМ, односно 13,0% од укупног оствареног извоза. У истом периоду, највише се увозило из Србије и то у вриједности од 754 милиона КМ, односно 17,6% и из Русије, у вриједности од 686 милиона КМ, односно 16,0% од укупно оствареног увоза.

Посматрано по групама производа, у периоду јануар - децембар 2015. године, највеће учешће у извозу остварили су вјештачки корунд, алуминијум оксид и алуминијум хидроксид са укупном вриједношћу од 162 милиона КМ, што износи 6,4% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 634 милиона КМ, што износи 14,8% од укупног увоза.

хиљ. КМ

2014

2015

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |